 **PRIMĂRIA MUNICIPIULUI MEDGIDIA**

905600, Str .Decebal, nr.35,

tel 0241/820800, fax 0241/810619

e-mail: office@primaria-medgidia.ro

primaria-medgidia.ro

Aprob,

Primar

Valentin Vrabie

Raport de specialitate nr. 6152/14.03.2017

privind proiectul de hotarâre de aprobare a modificării și completării statutului Municipiului Medgidia

Prin HCL nr. 180/23.12.2009 a fost adoptat statutul Municipiului Medgidia, județ Constanța.

De la data adoptării statutului Municipiului Medgidia au intervenit o serie de modificări.

Ca urmare a alegerilor locale din iunie 2016 componenţa şi apartenenţa politică a Consiliului Local Municipal constituit la data de *25 iunie 2016* este următoarea :

*- Partidul Alianta Liberalilor si Democratilor - 2 consileri;*

*- Partidul M10 - 5 consilieri;*

*- Partidul Social Democrat – 5 consilieri;*

*- Partidul National Liberal - 4 consilieri;*

*- Partidul Miscarea pentru Medgidia – 1 consilier;*

*- Uniunea Democrată a Tătarilor Turco - Musulmani din România – 2 consilieri.*”

În raport de prevederile art. 36 alin. 2 lit. a coroborat cu alin. 3 lit. a din Legea 215/2001 a administrației publice locale, O.G 53/2002 și art. 24 din Statutul Municipiului Medgidia, susţinem adoptarea unei hotărâri privind modificarea şi completarea Statutului Municipiului Medgidia, ce constituie anexa la HCL nr.180/2009, după cum urmează:

1.Art.3 alin.(2) şi alin.(3) se modifică şi vor avea următorul conţinut*:*

*”(2) Consiliul Local a fost constituit prin HCL nr.3/25 iunie 2016.*

*(3) Consiliul Local constituit la data de 25 iunie 2016 este format din 19 consilieri locali, având următoarea apartenenţă politică:*

*- Partidul Alianta Liberalilor si Democratilor - 2 consileri;*

*- Partidul M10 - 5 consilieri;*

*- Partidul Social Democrat – 5 consilieri;*

*- Partidul National Liberal - 4 consilieri;*

*- Partidul Miscarea pentru Medgidia – 1 consilier;*

*- Uniunea Democrată a Tătarilor Turco - Musulmani din România – 2 consilieri.*”

2. Art. 8 se modifică şi va avea următorul conţinut :

“ (1) În municipiul Medgidia funcționează unități de învățământ, cultură, sănătate, și următoarele televiziuni locale – Media TV Medgidia și TV Alpha Media Medgidia.”

3. Art. 8 se completeaza cu alin (6) si va avea urmatorul continut:

„*Susținerea elevilor din unitățile de învățământ din municipiul Medgidia se va realiza in limita bugetul aprobat astfel :*

*Elevii din unitățile de învățământ din municipiul Medgidia, care au obtinut nota 10 la examenul de capacitate vor fi premiați cu suma de 2250 de lei, reprezentând contravaloarea a 500 euro, o diplomă de merit și un buchet de flori. Festivitatea de premiere se va realiza la sediul primăriei, cu sprijinul Serviciului de relații publice.*

*Elevii din unitățile de învățământ din municipiul Medgidia, care au obtinut nota 10 la examenul de bacalaureat vor fi premiați cu suma de 4500 de lei, reprezentând contravaloarea a 1000 euro, o diplomă de merit și un buchet de flori. Festivitatea de premiere se va realiza la sediul primăriei, cu sprijinul Serviciului de relații publice”.*

*Elevii școlilor gimnaziale din municipiul Medgidia vor fi sustinuți financiar cu suma de 50 de lei/ elev pentru participarea la manifestarile organizate cu prilejul incheierii anului scolar 2017.*

*Elevii liceelor din municipiul Medgidia vor fi sustinuți financiar cu suma de 100 de lei/ elev pentru participarea la manifestarile organizate cu prilejul incheierii anului scolar.*

*De asemenea, începând cu anul școlar 2017 – 2018, liceele din municipiul Medgidia vor fi sustinute financiar pentru organizarea evenimentului „Balul Bobocilor”, în limita bugetului aprobat, cu suma de 5.000 lei/liceu.*

4. Art.11 se modifică şi se completeaza si va avea următorul conţinut:

*” (1) Tinerii cu domiciliul în municipiul Medgidia primesc la împlinirea vârstei de 18 ani, în cadrul unei festivități organizate la sediul primăriei în ultima zi lucrătoare a fiecărei luni, titlul și certificatul de cetățean al municipiului Medgidia, precum și suma de 500 de lei, în limita bugetului aprobat”.*

“ (2) *Organizarea festivităților se va realiza cu sprijinul Serviciului de relații publice”.*

5. Art. 12 se modifică și se completează și va avea următorul conținut :

„ (*1) Cuplurile cu domiciliul în municipiul Medgidia, la împlinirea vârstei de 50 de ani de căsătorie, vor fi aniversate, ocazie cu care vor primi diploma „ NUNTA DE AUR”, suma de 1000 de lei și un buchet de flori.”*

*„(2) Festivitatea de premiere se va realiza la sediul primăriei / Serviciului Public Comunitar de Evidență a Persoanei Medgidia ( Sala Căsătoriilor), cu sprijinul Serviciului de relații publice”.*

*„(3) Cheltuielile vor fi suportate de la bugetul local, în limita bugetului aprobat”.*

*„ (4) Cuplurile cu domiciliul în municipiul Medgidia, la împlinirea vârstei de 25 de ani de căsătorie, vor fi aniversate, ocazie cu care vor primi diploma „ NUNTA DE ARGINT ”, suma de 500 de lei și un buchet de flori.”*

*„(5) Festivitatea de premiere se va realiza la sediul primăriei/ Serviciului Public Comunitar de Evidență a Persoanei Medgidia ( Sala Căsătoriiilor), cu sprijinul Serviciului de relații publice”.*

*„(6) Cheltuielile vor fi suportate de la bugetul local , in limita bugetului aprobat”.*

*„(7) Cuplurile cu domiciliul în municipiul Medgidia, la oficierea primei căsătorii vor fi aniversate, ocazie cu care vor primi diploma „ PROASPĂT CĂSĂTORIȚI ”, suma de 1500 de lei și un buchet de flori.”*

*„(8) Festivitatea de premiere se va realiza la sediul primăriei/ Serviciului Public Comunitar de Evidență a Persoanei Medgidia ( Sala Căsătoriilor) cu sprijinul Serviciului de relatii publice”.*

*„(9) Cheltuielile vor fi suportate de la bugetul local , în limita bugetului aprobat”.*

6. Art.13 se modifică şi va avea următorul conţinut:

*„ (1) Cetățenii cu domiciliul în municipiul Medgidia, la împlinirea vârstei de 100 de ani, și cei care depășesc vârsta de 100 de ani, vor fi aniversați, ocazie cu care vor primi o „ DIPLOMA DE ONOARE”, suma de 1000 de lei, un tort și un buchet de flori.”*

*„(2) Premierea se va realiza cu sprijinul Serviciului de relații publice”.*

*„(3) Identificarea centenarilor se va realiza cu sprijinul Serviciului public comunitar de evidență a persoanei Medgidia „.*

7. Art. 20 se abrogă.

8. Art. 21 se modifică astfel „Municipiul Medgidia are propriul site pe internet, ce poate fi accesat la adresa **primaria-medgidia.ro**.”

9. Art. 22 se modifică astfel „ Patronii spirituali ai municipiului Medgidia sunt “ Sfinții Apostoli Petru și Pavel”.

Faţă de cele precizate, considerăm că proiectul de hotărâre supus aprobării de modificare şi completare a statutului Municipiului Medgidia, se incadreaza in prevederile legale în vigoare, drept pentru care propunem adoptarea acestuia în forma prezentată.

*Serviciul Relaţii Publice, Învăţământ, Sport :*

*Sef Serviciu , Daniela Raftu*